Börn | Meðganga og fæðing | mbl | 9.1.2020 | 13:00 Er Elon Musk að verða faðir enn á ný ? Myndin eftir að Grimes tók út geirvörtur sínar . Skjáskot / Instagram Tónlistarkonan Grimes tilkynnti í gærkvöldi að hún ætti von á sínu fyrsta barni í heldur óhefðbundinni tilkynningu á Instagram . Grimes greinir ekki frá því hver barnsfaðir hennar sé en líklegt þykir að það sé athafnamaðurinn Elon Musk . Hann er síðasti karlmaður sem er vitað að Grimes hefur verið í sambandi með . Þau mættu saman á Met Gala árið 2018 en ekki er þó víst að þau séu enn saman í dag . Þau sáust þó saman 14. desember síðastliðinn . Musk á sex börn fyrir með fyrrverandi eiginkonu sinni Justine Wilson . Grimes birti upphaflega nektarmynd af sér þar sem sást í geirvörtur hennar og kvið . Hún skrifaði ekkert þess efnis að hún væri ólétt undir myndina . Myndin var hins vegar tekin út vegna þess að geirvörtur kvenna eru almennt ekki leyfðar á myndaforritinu . Grimes lagaði þá myndina til svo að geirvörtur hennar væru ekki sjáanlegar . Í athugasemdakerfinu opnaði hún sig svo um óléttuna við aðdáendur . Hún sagði meðgönguna vera dýrslegt og stríðslegt ástand . Hún bætti við að vinir hennar hefðu sagt henni að birta myndina ekki en að hún hafi samt ákveðið að birta hana . Grimes greinir ekki frá því hver barnsfaðir hennar sé en líklegt þykir að það sé athafnamaðurinn Elon Musk . Hann er síðasti karlmaður sem er vitað að Grimes hafi verið í sambandi með . Þau mættu saman á Met Gala árið 2018 en ekki er þó víst að þau séu enn saman í dag .